**Rámcová dohoda o prevádzkovaní**

**Výdajne jedál a bufetu v priestoroch Strednej odbornej školy informačných technológií, Tajovského 30, 975 90 Banská Bystrica**

uzavretá podľa § 83 zákona č. 343/2015 o verejnom obstarávaní v nadväznosti na § 269 ods. 2 zákona č. 513/1991 Zb. Obchodného zákonníka

--------------------------------------------------------------------------------------------------------------------------------------

Číslo Rámcovej dohody objednávateľa: 01/2023

Zmluvné strany:

***Objednávateľ:*** **Stredná odborná škola informačných technológií**

Sídlo: Tajovského 30, 975 90 Banská Bystrica

Zastúpený: Ing. Balogh Štefan, riaditeľ školy

IČO: 17055431

DIČ: 2021075518

IČ pre DPH: SK2021075518

Bankové spojenie: Štátna pokladnica, Radlinského 32, 810 05 Bratislava 15

Číslo účtu: SK81 8180 0000 0070 0039 3272

SK77 8180 0000 0070 0039 3344

Zriaďovacia listina č.: 2389/1/2004/ODDS

Zástupca na rokovanie vo

veciach zmluvných: Ing. Stanislav Garaj

kontakt - tel. číslo, email: 0948 270 235, stanislav.garaj@sos-it.sk

(ďalej ako „Objednávateľ“)

a

***Poskytovateľ***

Sídlo:

Zastúpený:

Osoba oprávnená konať:

IČO:

DIČ:

IČ DPH:

Bankové spojenie:

Číslo účtu:

Registrácia:

Zástupca na rokovanie vo

veciach zmluvných:

Kontakt - tel. číslo, email:

(ďalej len „***Poskytovateľ***“)

( ďalej Objednávateľ a Poskytovateľ, spolu ako „***zmluvné strany***“)

**Úvodné ustanovenia**

Stredná odborná škola informačných technológií, Banská Bystrica ako verejný obstarávateľ podľa § 7 ods.1 písm. d) zákona o verejnom obstarávaní zrealizovalo verejné obstarávanie zverejnené v Úradnom vestníku EÚ č. xxxxxxxxx pod evidenčným číslom xxxxxxxxxxxx dňa xxxxxx na nadlimitnú zákazku postupom verejnej súťaže na predmet zákazky „*Prevádzkovanie výdajne jedál a bufetu v priestoroch Strednej odbornej školy informačných technológií, Tajovského 30, 975 90 Banská Bystrica*“, ktorého výsledkom je táto Rámcová dohoda.

Východiskovým podkladom pre uzatvorenie Rámcovej dohody o prevádzkovaní výdajne jedál a bufetu v priestoroch Strednej odbornej školy informačných technológií, Tajovského 30, 975 90 Banská Bystrica (ďalej len „***Rámcová dohoda***“) sú informácie a dokumenty potrebné na vypracovanie ponuky a úspešná ponuka Poskytovateľa, predložená v zmysle § 66 zákona č. 343/2015 Z. z. o verejnom obstarávaní v znení neskorších zmien a doplnkov.

**Článok 1.**

**Predmet Rámcovej dohody**

1. Predmetom Rámcovej dohody je úprava zmluvných vzťahov pri zabezpečení:

1.1. **stravovania**, ktoré sa musí realizovať v zariadení v správe objednávateľa pre žiakov, zamestnancov a iných stravníkov (ďalej len „stravníci“) využívajúcich priestory Strednej odbornej školy informačných technológií na Tajovského ulici 30, Banská Bystrica (ďalej len „školy“) s jeho súhlasom. Výdaj stravy sa realizuje prostredníctvom stravných lístkov, čipov resp. s ISIC kartou. V prípade potreby zabezpečiť celodenné stravovanie počas školských prázdnin a štátnych sviatkov podľa potrieb objednávateľa,

1.2**. doplnkového predaja** v bufete na SOŠ IT Tajovského 30, Banská Bystrica prostredníctvom hotovostnej platby,

1.3. **občerstvenia resp. stravovania** s  obsluhou pri rôznych spoločenských akciách organizovaných Objednávateľom, napr. Deň učiteľov, pre účastníkov školení, porád, súťaží organizovaných školou, Banskobystrickým samosprávnym krajom, organizáciou v zriaďovateľskej pôsobnosti BBSK a ostatnými organizáciami na základe objednávky Objednávateľa a pod.

2. Ďalšie informácie o predmete Rámcovej dohody:

2.1. objednávateľ - škola zabezpečí potrebný softvér na evidovanie platieb a jedál. Poskytovateľ si môže zvoliť, či bude akceptovať existujúci softvér Objednávateľa alebo dodá vlastné technické riešenie. Navrhované riešenie však musí spĺňať podmienky požiadaviek Objednávateľa a musí byť odsúhlasené zástupcami Objednávateľa. V prípade návrhu nového technického riešenia je Poskytovateľ povinný dodať na vlastné náklady všetko vybavenie, prípadne iné vybavenie na riadne fungovanie systému evidencie vydanej stravy,

2.2. v nadväznosti po nadobudnutí platnosti tejto Rámcovej dohody bude s Poskytovateľom

uzatvorená Nájomná zmluva č. 02/2023, prostredníctvom ktorej Prenajímateľ ponechá Nájomcovi

do nájmu nebytové priestory na zabezpečenie stravovania a výdaj jedál v Pavilóne P1 spolu s

hnuteľným majetkom a nájom nebytového priestoru na doplnkový predaj v bufete v Pavilóne D1,

2.3. dohoda o úhrade ceny a spôsob platenia za riadne poskytnutie plnení sú upravené v  článkoch 5. až 7. Rámcovej dohody.

**Článok 2.**

**Miesto, spôsob a termín plnenia Rámcovej dohody**

1. Miestom plnenia pre dovoz a výdaj stravy je sidlo Objednávateľa. Objednávateľ na tento účel prenajme Poskytovateľovi priestory a vybavenie VŠJ. Odovzdanie uvedeného majetku bude uskutočnené v dostatočnom časovom predstihu pred začatím poskytovania služieb podľa tejto Rámcovej dohody. Predmet nájmu, výška a splatnosť nájmu, jeho účel, doba trvania, práva a povinnosti zmluvných strán budú podrobne špecifikované v Nájomnej zmluve, ktorú Objednávateľ uzatvorí s Poskytovateľom. Nájomná zmluva bude uzatvorená na dobu poskytovania služieb podľa tejto Rámcovej dohody a jej platnosť skončí, pokiaľ v nej nie je uvedené inak, dňom skončenia tejto Rámcovej dohody.
2. Miestom plnenia pre prípravu stravy je prevádzka Poskytovateľa so sídlom Stredná odborná škola informačných technológií, Tajovského 30, 975 90 Banská Bystrica.
3. Strava bude pripravovaná vhodnou pestrosťou. Jedálny lístok bude zostavovaný tak, aby strava spĺňala všetky energetické a výživové hodnoty podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v spojení s ustanoveniami zákona č. 330/2009 Z. z. Vyhlášky Ministerstva školstva Slovenskej republiky o zariadení školského stravovania. Technologické postupy prípravy stravy zodpovedajú štandardom tak, aby zostala zachovaná výživová hodnota poskytovanej stravy. Strava sa bude pripravovať zo surovín, ktoré zodpovedajú bezpečnosti potravín. Strava bude porciovaná v zmysle normatívov uvedených v každom jedálnom lístku tak, aby gramáž stravy zodpovedala požiadavkám stravovania. Poskytovateľ bude dodržiavať zásady správnej výrobnej praxe v zariadení spoločného stravovania podľa systému HACCP. (Hazard Analysis and Critical Control Points – Analýza nebezpečenstva a kritické kontrolné/ochranné body). Varnice, termoboxy a iné prepravné nádoby budú umývané v zmysle HACCP v priestoroch Poskytovateľa stravy. Strava bude prepravovaná tak, aby boli dodržané podmienky stanovené pre prevoz tepelne upravenej stravy tak, aby jej teplota a čas zodpovedali požiadavkám HACCP a dovážaná do prevádzky VŠJ Objednávateľa aby bola vydaná nasledovne:
4. výdaj stravy pondelok – piatok

raňajky 7.00 hod. - 8.00 hod.

obed 12.00 hod. – 15.00 hod.

večera 17.30 hod. - 18,30 hod.

1. čas predaja v bufete pondelok - piatok

od 7.00 hod. - do 15.00 hod.

1. Poskytovateľ bude akceptovať zabudovaný elektronický systém Objednávateľa a identifikačné karty (ascAgenda), ktorý je súčasťou inventáru školy, ak dodá vlastné technické riešenie, je povinný bezodplatne vymeniť všetky doposiaľ vystavené identifikačné karty stravníkov Objednávateľa. Vymenené identifikačné karty musia poskytovať minimálne rovnaký komfort používania ako doposiaľ zavedený systém a musí byť odsúhlasené zástupcami Objednávateľa. Zvolený postup použitia existujúcich kariet Objednávateľa alebo iného technického riešenia je špecifikovaný v prílohe č. 2. Rámcovej dohody.
2. Poskytovateľ sa zaväzuje predmet Rámcovej dohody poskytovať s odbornou starostlivosťou, podľa potrieb a požiadaviek Objednávateľa.
3. Služby podľa Čl. 1 ods. 1.1 tejto zmluvy, v rozsahu podľa prílohy č. 1 zabezpečovať takto:
4. zostavovať jedálny lístok minimálne na jeden týždeň vopred, jedlá sa nebudú opakovať v rozmedzí 2 týždňov. Pri názve jedla uvádzať aj jeho gramáž v surovom a uvarenom stave, zloženie surovín a alergény. Jedálny lístok bude Poskytovateľ povinný doručiť Objednávateľovi v elektronickej podobe, vždy jeden týždeň pred jeho platnosťou s možnosťou pripomienkovania zo strany Objednávateľa,
5. objednávky, počty prevzatých obedov a bezhotovostné úhrady stravníkov bude evidovať prostredníctvom elektronického systému. Vo výnimočných prípadoch umožní stravníkovi aj hotovostnú platbu, prípadne možnosť voľného výberu z dennej ponuky hlavných jedál (napr. strata/zabudnutie karty a pod.).
6. zabezpečovať možnosť vizuálnej kontroly blokovaných súm za odobraté jedlá a/alebo na požiadanie vytlačí účet za odobratú stravu, vrátane prehľadu blokovaných položiek.
7. zabezpečovať výdaj stravy s obsluhou (min. traja zamestnanci).
8. Rozsah služieb podľa článku 1. ods. 1.3 tejto zmluvy, termín a cena budú dohodnuté s poverenou osobou Objednávateľa vždy pri každej akcii, resp. podujatí osobitne formou písomnej objednávky.
9. Poskytovateľ sa zaväzuje bezodkladne oboznamovať Objednávateľa so všetkými skutočnosťami, ktoré majú vplyv alebo môžu mať vplyv na plnenie predmetu Rámcovej dohody.
10. Poverenou osobou konať za Objednávateľa v rozsahu tejto Rámcovej dohody je Ing. Stanislav Garaj, t.č.: 048/4341210 alebo 0948 270 235
11. Poverenou osobou konať za Poskytovateľa v rozsahu tejto Rámcovej dohody je ............................ t.č.: ..................
12. Doba plnenia Rámcovej dohody je do 48 mesiacov od nadobudnutia účinnosti rámcovej dohody.

**Článok 3.**

**Rozsah a sortiment poskytovaných stravovacích služieb**

1. Poskytovateľ sa zaväzuje služby podľa článku 1. tejto Rámcovej dohody poskytovať s odbornou starostlivosťou v súlade s odporúčanými výživovými dávkami podľa vekovej kategórie, platnými materiálno-spotrebnými normami a platnými hygienickými požiadavkami, podľa potrieb a požiadaviek Objednávateľa v nasledovnom rozsahu:

1. **Raňajky** - jedlo + nápoj (čaj, mlieko, kakao)

Výber jedál bude z dennej ponuky raňajok podľa jedálneho lístka. Denná ponuka bude pozostávať z 1 druhu jedla, resp. podľa ponuky poskytovateľa.

1. **Obed**  - polievka, hlavné jedlo s prílohou + zeleninový šalát, alternatívne kompót, nápoj

Výber jedál bude z dennej ponuky hlavných jedál podľa jedálneho lístka. Denná ponuka bude pozostávať minimálne zo 6 druhov jedál, resp. podľa ponuky poskytovateľa.

1. **Večera** - hlavné jedlo s prílohou + zeleninový šalát, alternatívne kompót, nápoj

Výber jedál bude z dennej ponuky hlavných jedál podľa jedálneho lístka. Denná ponuka bude pozostávať z  minimálne 3 druhov jedál resp. podľa ponuky poskytovateľa.

2. **Zloženie a popis jedál:**

**a) Raňajky:**

**I.** raňajky mäsité – *popis položky podľa cenovej ponuky predloženej úspešným* *uchádzačom*

**II.** raňajky bezmäsité - *popis položky podľa cenovej ponuky predloženej úspešným* *uchádzačom*

**III.** raňajky múčne - *popis položky podľa cenovej ponuky predloženej úspešným*

*uchádzačom*

1. **Obed:**
2. hlavné jedlo mäsité - *(bravčové, hovädzie, teľacie mäso,...) popis položky podľa cenovej ponuky predloženej úspešným uchádzačom*
3. hlavné jedlo mäsité **-** *(kuracie, morčacie mäso, ryby,...) popis položky podľa*

*cenovej ponuky predloženej úspešným uchádzačom*

1. hlavné jedlo múčne **-** (*nie hlbokozmrazené potraviny) popis položky podľa*

*cenovej ponuky predloženej úspešným uchádzačom*

1. hlavné jedlo vegetariánske - *popis položky podľa cenovej ponuky predloženej*

*úspešným uchádzačom*

1. hlavné jedlo cestovinové - *popis položky podľa cenovej ponuky predloženej*

*úspešným uchádzačom*

1. hlavné jedlo - potravinové intolerancie *- (laktózová intolerancia, celiakia,...)*

*popis položky podľa cenovej ponuky predloženej úspešným uchádzačom*

c) **Večera:**

**I.** večera mäsitá - *popis položky podľa cenovej ponuky predloženej úspešným* *uchádzačom*

**II.** večera bezmäsitá - *popis položky podľa cenovej ponuky predloženej úspešným uchádzačom*

**III.** večera múčna – *popis položky podľa cenovej ponuky predloženej úspešným*

*uchádzačom*

3**. Doplnkový sortiment:**

Prevádzkovateľ bezplatne poskytne každému stravníkovi hygienický papierový obrúsok.

4. **Doplnkový predaj v bufete** – ponuka širokého sortimentu potravinárskeho tovaru, ovocia

a nealkoholických nápojov a to najmä:

- mliečne výrobky,

- obložené žemle, bagety, chlebíčky, pečivo,

- šaláty,

- pekárske a cukrárenské výrobky,

- rôzne druhy čerstvého ovocia,

- nápoje

Výrobky musia byť v hygienickom a zdravotne vyhovujúcom balení.

**Predávaný sortiment musí byť v súlade s aktuálne platnou vyhláškou MZ SR č. 75/2023 Z. z. o podrobnostiach o požiadavkách na zariadenia pre deti a mládež (predaj alkoholických, energetických, sladených nápojov, cigariet atď. je v bufete zakázaný).**

**Článok 4.**

**Spôsob plnenia Rámcovej dohody**

1. Na základe Rámcovej dohody bude objednávateľ (stravníci) jednotlivo objednávať u Poskytovateľa denne objednávku stravným lístkom, čipom resp. ISIC kartou, pomocou softvéru pre stravovanie z ponuky jedál.

2. Poskytovateľ sa zaväzuje Predmet Rámcovej dohody zabezpečovať nasledovne:

1. výber raňajok 1 jedlo podľa dennej ponuky,
2. výber obedov minimálne z 6 jedál dennej ponuky,
3. výber večerí minimálne z 3 jedál dennej ponuky,
4. v jedálnom lístku počas jednotlivých týždňov budú zastúpené viaceré druhy mäsitých jedál (hovädzie mäso, bravčové mäso, kuracie mäso, morčacie mäso, teľacie mäso, ryby,...)
5. v prílohách budú zastúpené zemiaky, ryža, cestoviny, knedľa a pod. V bezmäsitých jedlách budú zastúpené koláče, buchty, pizza, cestovinové šaláty, zeleninové taniere, ovocné taniere, jedlá zo sóje, jedlá z tofu,
6. výber jedál bude formou objednávky od stravníka jeden deň dopredu,
7. ponúkané jedlá musia spĺňať požiadavky zdravej výživy, bez použitia instantných polotovarov a hotových mrazených jedál, súlade s odporúčanými výživovými dávkami podľa vekovej kategórie, platnými materiálno-spotrebnými normami a platnými hygienickými požiadavkami,
8. pripravovať jedlá z kvalitných prvotriednych surovín a podávať ich čerstvé;
9. pri príprave jedál dôsledne dbať na zachovanie maximálneho množstva vitamínov a výživných látok,
10. ponúkať veľký výber čerstvých šalátov počas celého roka a v maximálnej miere využívať sezónnu ponuku zeleniny a ovocia,
11. rovnaké jedlo neopakovať v priebehu 2 týždňov,
12. zostavovať jedálny lístok vopred minimálne na 1 týždeň, pri názve jedla uvádzať aj jeho gramáž  v surovom a uvarenom stave, energetickú hodnotu,
13. v jedálnom lístku pri názve jedla uvádzať hmotnosť v uvarenom stave, jeho energetickú hodnotu, zloženie surovín a alergény; jedálny lístok vyvesiť na viditeľnom mieste pri vstupe do jedálne,
14. zabezpečiť riadne používanie hygienických pomôcok všetkými osobami, ktoré sa nachádzajú v kuchynskom bloku (napr. povinné nosenie pokrývok hlavy všetkými osobami v kuchynskom bloku,...),
15. všetky pripravované pokrmy a nápoje musia vyhovovať ustanoveniam potravinového kódexu SR,
16. pri výrobe pokrmov musí byť zabezpečená ich zdravotná neškodnosť a nutrične vyvážený sortiment pokrmov,
17. pokrmy pripravovať podľa sezónnej ponuky a obohatením jedálnych lístkov týždennými špecialitami minimálne jedenkrát týždenne pripraviť jedlo z rýb, hovädzieho mäsa, prípadne diviny.

3. Výdaj jedál bude realizovaný formou stravných lístkov, čipov alebo s ISIC kartou, s možnosťou kontroly na displeji vo výdajnom mieste.

4. Rozsah služieb podľa článku 1. ods. 1.3 tejto Rámcovej dohody, termín a cena bude dohodnutý s Objednávateľom vždy pri každej akcii osobitne formou písomnej objednávky.

**Článok 5.**

**Zmluvná cena**

1. Cena predmetu Rámcovej dohody je stanovená na základe verejného obstarávania a ako dohoda zmluvných strán podľa zákona NR SR č.18/1996 Z. z. o cenách v znení neskorších predpisov, s možnosťou jej úpravy podľa článku 5. bod 6., 7., a 8. tejto Rámcovej dohody. Poskytovateľom navrhovaná zmluvná cena bude vyjadrená v EUR.

2. Do ceny za plnenie predmetu Rámcovej dohody si môže Poskytovateľ započítať iba ekonomicky oprávnené náklady a primeraný zisk podľa 2 a 3 zákona NR SR č. 18/1996 Z. z. o cenách, v znení neskorších predpisov a § 3 vyhlášky MF SR č. 87/1996 Z. z., ktorou sa vykonáva zákon o cenách.

3. DPH bude Poskytovateľom účtovaná v aktuálnej sadzbe, podľa všeobecne záväzných právnych predpisov platných v čase fakturácie. Zmena sadzby DPH nevyžaduje uzatvorenie dodatku ku zmluve.

4. Špecifikácia cien jednotlivých jedál podľa článku 3. bod. č.2. tejto Rámcovej dohody je uvedená v Prílohe č. 1 Cenník služieb, ktorá vychádza z ponuky úspešného uchádzača Príloha č.2 a tvorí neoddeliteľnú súčasť Rámcovej dohody.

5. Jednotková cena jednotlivých jedál a nápojov zahŕňa všetky náklady Poskytovateľa, najmä:

1. náklady na prevádzku stravovacích priestorov, a to:

- za nájom hnuteľného a nehnuteľného majetku,

- za odber elektrickej energie,

- za spotrebu vody a stočné,

- za spotrebu tepla,

- za spotrebu teplej úžitkovej vody,

- za likvidáciu odpadu, vrátane biologických odpadov,

- za odber dažďovej vody

1. náklady na spotrebu potravín pri zhotovení jedál a obstarávaciu hodnotu predávaného tovaru,
2. náklady na obstaranie pracovných odevov a ochranných pomôcok, ich pranie a čistenie,
3. náklady na upratovanie, náklady na dezinfekciu priestorov, v ktorých sú poskytované stravovacie služby podľa článku 6. odseku 2.,
4. náklady na čistiace potreby a služby,
5. náklady ostatných jednorazových prevádzkových materiálov, potrebných na poskytovanie stravovacích služieb (napr. obrúsky),
6. náklady na obstaranie kancelárskeho materiálu a administratívnych potrieb,
7. náklady na obstaranie spotrebného materiálu, potrebného na realizáciu predmetu zákazky, jeho reprodukciu, čistenie a dezinfekciu,
8. náklady mzdové a ostatné náklady spojené s výrobou, výdajom jedál a doplnkovým sortimentom vrátane nákladov na sociálne a zdravotné poistenie a pod.,
9. ďalšie režijné náklady potrebné pre zabezpečenie operatívnej činnosti stravovacej prevádzky z hľadiska organizácie nákupu surovín a tovaru, personálnej oblasti, marketingu, financovania a účtovnej evidencie,
10. náklady na udržiavanie priestorov, odovzdaných Objednávateľom v stave spôsobilom na riadny výkon dohodnutých činností, ktorých znehodnotenie alebo poškodenie spôsobil Poskytovateľ.
11. náklady na pokladničný software,
12. zabezpečenie likvidácie biologicky rozložiteľného kuchynského odpadu a ostatného komunálneho odpadu.

6. Do zmeny ceny ( jej zvýšenie/zníženie) počas platnosti Rámcovej dohody bude prípustné premietnuť:

1. zmenu sadzby DPH a iných administratívnych opatrení štátu. V prípade zmeny sadzby DPH nebude potrebné uzatvoriť dodatok o zmene Rámcovej dohody.
2. iné cenové vplyvy, v súlade s §18 zákona o verejnom obstarávaní, ktoré musí Poskytovateľ preukázať, prerokovať a odsúhlasiť s Objednávateľom,
3. každá zmena dohodnutej ceny sa vykoná len po vzájomnej dohode zmluvných strán formou písomného dodatku k tejto Rámcovej dohode (resp. Dohode o zmene Rámcovej dohody),
4. Dodatok o zmene Rámcovej dohody bude obsahovať novú Prílohu č.2, s uvedením zmenenej špecifikácie cien jednotlivých jedál,

7. Zmluvné strany sa dohodli na použití nasledovnej inflačnej doložky:

Výška ceny sa upraví v závislosti od priemernej mieri inflácie dosiahnutej v predchádzajúcom kalendárnom roku potvrdenej Štatistickým úradom Slovenskej republiky. Ktorákoľvek zo zmluvných strán je oprávnená z tohto dôvodu navrhnúť zmenu ceny – percentuálne zvýšenie /zníženie ceny rovnajúce sa výške priemernej mieri inflácie, pričom zmluvné strany uzatvoria na základe tohto návrhu dodatok k Rámcovej dohode.

8. V prípade, že v priebehu trvania zmluvného vzťahu dôjde k zvýšeniu cien vstupných nákladov súvisiacich so zabezpečením služby  predmetu zmluvnej dohody  oproti stavu keď došlo k uzatvoreniu rámcovej dohody alebo oproti stavu poslednej  úpravy cien a to o viac ako 5 %, resp. ak sa zmenila základná cenníková cena poskytovateľa, tak zmluvné strany sa zaväzujú rokovať o úprave ceny. Poskytovateľ má právo po zistení zvýšenia vstupných nákladov resp. vstupných energií, predložiť objednávateľovi  návrh ceny, bezodkladne a písomne. Prílohou žiadosti o úpravu ceny musia byť aj podklady preukazujúce zvýšenie cien o viac ako 5 %. Obdobne sa bude postupovať v prípadoch ak dôjde k zníženiu cien vstupných nákladov súvisiacich so zabezpečením služby predmetu rámcovej dohody resp. dôjde k zníženiu cien  energií o viac ako 5 %, pričom v tomto prípade má objednávateľ  právo požadovať zníženie ceny.

     Objednávateľ  alebo poskytovateľ  je povinný sa k návrhu na zvýšenie alebo zníženie vyjadriť v lehote siedmych pracovných dní od doručenia návrhu od druhej zmluvnej strany.

9. Objednávateľ poskytne Poskytovateľovi nehnuteľný majetok – nebytové priestory a hnuteľný majetok v správe Objednávateľa, podľa Nájomnej zmluvy, ktorá bude uzatvorená po nadobudnutí platnosti tejto Rámcovej dohody.

10. Predmet nájmu, výška a splatnosť nájmu, jeho účel, doba trvania, práva a povinnosti zmluvných

strán sú podrobne špecifikované v Nájomnej zmluve č. 2/2023, ktorú Objednávateľ uzatvorí s Poskytovateľom. Nájomná zmluva bude uzatvorená na dobu poskytovania služieb podľa tejto Rámcovej dohody a jej platnosť skončí, pokiaľ v nej nie je uvedené inak, dňom skončenia tejto Rámcovej dohody.

11. Poskytovateľ sa zaväzuje doplnkový predaj v bufete zabezpečiť za čo najnižšie ceny, ktoré budú zohľadňovať úroveň cien rovnakých alebo podobných tovarov v obchodoch s potravinami resp. supermarketoch v okolí sídla Objednávateľa.

12. Maximálna zmluvná cena predmetu tejto Rámcovej dohody, ktorá súčasne tvorí finančný limit Rámcovej dohody je 2 539 592,73 EUR bez DPH, s 10 % DPH 253 959,27,00 EUR.

**Článok 6.**

**Špecifikácia úhrady nákladov Objednávateľa a Poskytovateľa**

1. Objednávateľ hradí náklady:

1. na predpísané odborné skúšky, odborné prehliadky a preventívne kontroly elektrických chladiacich a plynových gastro zariadení a vzduchotechniky, potrebných na realizáciu predmetu Rámcovej dohody,
2. na povinnú pravidelnú dezinsekciu a deratizáciu stravovacej prevádzky, ktoré Objednávateľovi ukladá, v oblasti dezinfekcie a regulácie živočíšnych škodcov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov,
3. na čistenie a likvidáciu odpadu v kanalizácii v tzv. lapači tukov
4. súvisiace s údržbou základného vybavenia nebytových priestorov (zatečenie, maľovanie v prípade zatečenia, prasknutý radiátor a iné), pokiaľ tieto svojim konaním alebo opomenutím nespôsobil Poskytovateľ.

2. Poskytovateľ hradí náklady:

1. na spotrebu potravín pri zhotovení jedál a obstarávaciu hodnotu predávaného tovaru,
2. na obstaranie pracovných odevov a ochranných pomôcok, ich pranie a čistenie,
3. na upratovanie a dezinfekciu priestorov v ktorých sú poskytované stravovacie služby,
4. na čistiace potreby,
5. ostatných jednorazových prevádzkových materiálov, potrebných na poskytovanie stravovacích služieb (napr. obrúsky),
6. na obstaranie kancelárskeho materiálu a administratívnych potrieb,
7. na obstaranie spotrebného materiálu, potrebného na realizáciu predmetu zákazky, jeho reprodukciu, čistenie a dezinfekciu,
8. mzdové a ostatné náklady spojené s výrobou, výdajom jedál a doplnkovým predajom vrátane nákladov na sociálne a zdravotné poistenie a pod.,
9. ďalšie režijné náklady potrebné pre zabezpečenie operatívnej činnosti stravovacej prevádzky z hľadiska organizácie nákupu surovín a tovaru, personálnej oblasti, marketingu, financovania a účtovnej evidencie,
10. na riadne udržiavanie priestorov a technického vybavenia a zariadenia odovzdaných Objednávateľom, uvedených v prílohách nájomnej zmluvy v stave spôsobilom na riadny výkon dohodnutých činností; hradí tiež škody na zverenom majetku, ktorého znehodnotenie, znečistenie, alebo poškodenie spôsobil Poskytovateľ,
11. za nájom hnuteľného a nehnuteľného majetku a za služby spojené s nájmom
12. za zabezpečenie likvidácie biologicky rozložiteľného kuchynského odpadu a ostatného komunálneho odpadu.

3. Objednávateľ bude fakturovať Poskytovateľovi nasledujúce náklady:

1. za nájom nehnuteľného majetku – nebytových priestorov a hnuteľného majetku,
2. za odber elektrickej energie (resp.  plynu), podľa skutočného stavu meracích zariadení,
3. za vodné a stočné, podľa skutočného stavu meracích zariadení,
4. za teplo a teplú úžitkovú vodu, podľa skutočného stavu meracích zariadení,
5. za odvod dažďovej vody,
6. za vykurovanie podľa plochy užívania a aktuálnej ceny za 1m3 plynu,
7. za odvoz komunálneho odpadu.

Spôsob výpočtu nákladov za zverený majetok podľa tohto článku Rámcovej dohody je bližšie špecifikovaný v Nájomnej zmluve č. 2/2023.

**Článok 7.**

**Platobné podmienky**

1. Zmluvné strany sa dohodli na:

1. **bezhotovostnom platobnom styku** pri úhrade predmetu Rámcovej dohody podľa článku 1. ods. 1.1 na základe fakturácie podľa skutočného odberu jedál, pri úhrade predmetu Rámcovej dohody podľa článku 1 ods.1.3 na základe fakturácie bez poskytnutia preddavku,
2. **hotovostnej platbe** pri úhrade predmetu Rámcovej dohody podľa článku 1. ods. 1.2, prípadne ods. 1.3. so súhlasom odberateľa.

2. Výkaz o odobratých službách podľa článku 1. ods. 1.1 vykoná Poskytovateľ a doručí Objednávateľovi v prvý, najneskôr druhý pracovný deň nasledujúceho kalendárneho mesiaca v elektronickej forme. Doručenie výkazu je podmienkou pre následné vystavenie faktúry Poskytovateľom.

3. Vyúčtovanie ceny služieb podľa článku 1. ods. 1.3 Poskytovateľ vykoná až po realizácii poskytnutej

služby.

4. Dohodnutú cenu za poskytnutú službu vrátane DPH Objednávateľ uhradí Poskytovateľovi na základe predloženej faktúry, s lehotou splatnosti 14 dní odo dňa jej doručenia Objednávateľovi. Úhrada bude realizovaná na účet poskytovateľa uvedený v záhlaví tejto Rámcovej dohody. Platobná povinnosť Objednávateľa sa považuje za splnenú v deň pripísania príslušnej sumy na účet Poskytovateľa, za podmienky správnych náležitostí vystaveného daňového dokladu.

5. Neoddeliteľnou súčasťou faktúry bude rozpis skutočne poskytnutých služieb potvrdený oprávneným zástupcom Poskytovateľa a oprávneným zástupcom Objednávateľa, ktorí potvrdia poskytnutie služieb. Faktúra musí obsahovať náležitosti podľa zákona NR SR č. 222/2004 Z. z. o DPH v znení neskorších predpisov a zákona 431/2002 Z. z. o účtovníctve v platnom znení.

V prípade, že faktúra nebude obsahovať potrebné, úplné a správne náležitosti, Objednávateľ má právo vrátiť ju na doplnenie a prepracovanie Poskytovateľovi. Poskytovateľ túto faktúru podľa charakteru nedostatkov buď opraví alebo vystaví novú faktúru. U tejto opravenej (novej) faktúre vyznačí novú 14 dňovú lehotu splatnosti a doručí Objednávateľovi.

6. Poskytovateľ je povinný uhrádzať náklady súvisiace s prevádzkou stravovacích priestorov v súlade s platnou Nájomnou zmluvou č. 02/2023, uzatvorenou medzi Objednávateľom a  Poskytovateľom.

**Článok 8.**

**Zmluvné pokuty, sankcie a zodpovednosť za škodu**

1. V prípade neposkytnutia služieb Poskytovateľom v dohodnutom rozsahu podľa článku 3. si Objednávateľ uplatní zmluvnú pokutu vo výške 500,00 EUR za každé takéto porušenie, pokiaľ Poskytovateľ spôsobil porušenie tejto povinnosti.

2. V prípade nedodržania termínu plnenia dohodnutého v článku 2. bod. č. 2 Rámcovej dohody si Objednávateľ uplatní zmluvnú pokutu vo výške 300,00 EUR za každé takéto porušenie, pokiaľ Poskytovateľ spôsobil porušenie tejto povinnosti.

3. V prípade porušenia povinností Poskytovateľa uvedené v článku 4. bod č. 1. a bod 2., si Objednávateľ uplatní zmluvnú pokutu vo výške 300,00 EUR osobitne za každé takého porušenie pokiaľ Poskytovateľ spôsobil porušenie tejto povinnosti.

4. Uplatnením zmluvnej pokuty nie je dotknuté právo Objednávateľa na náhradu škody prevyšujúcej výšku zaplatenej zmluvnej pokuty.

5. Zmluvné strany majú právo požadovať od druhej zmluvnej strany úrok z omeškania, pri nedodržaní termínu splatnosti faktúry, podľa 369 ods. 2 a 369a) Obchodného zákonníka v znení zákona č. 9/2013 Z. z., ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov. Zmluvnými pokutami nie sú dotknuté nároky zmluvných strán na náhradu spôsobenej škody.

6. Za omeškanie sa nepovažuje stav, ktorý vznikol mimo moci a vôle neplniacej zmluvnej strany (vyššia moc).

7. Poskytovateľ zodpovedá za riadne a včasné vykonanie plnení vyplývajúcich z predmetu tejto Rámcovej dohody, ku ktorým sa touto Rámcovou dohodou zaviazal. Ak vznikne Objednávateľovi škoda na veciach, právach alebo iných majetkových hodnotách v dôsledku porušenia povinností uvedených v tejto Rámcovej dohody zo strany Poskytovateľa, je Poskytovateľ za tieto škody zodpovedný a je povinný Objednávateľovi tieto vzniknuté škody uhradiť na základe vystavenej faktúry. Formou úhrady vzniknutej škody je peňažná náhrada vzniknutej škody.

8. Poskytovateľ zodpovedá za všetku majetkovú škodu, za stratu alebo ujmu na živote a/alebo zdraví, ktorú Objednávateľ alebo tretia osoba utrpela v dôsledku chybného alebo nedostatočného poskytnutia plnení zo strany poskytovateľa, ktoré vyplývajú z tejto Rámcovej dohody. Poskytovateľ je tiež povinný v plnom rozsahu uhradiť prípadne uložené pokuty a/alebo sankcie zo strany kompetentných orgánov, ktoré boli uložené v dôsledku porušenia povinností Poskytovateľa vyplývajúcich z tejto Rámcovej dohody alebo všeobecne záväzných predpisov, či technických noriem.

**Článok 9.**

**Náhrada škody**

1. Nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.

2. Ak škodu spôsobila tretia osoba, ktorej Poskytovateľ zveril plnenie svojich povinností, zodpovedá Poskytovateľ akoby povinnosti plnil sám.

**Článok 10.**

**Technické zabezpečenie prevádzky**

1. Objednávateľ je povinný zabezpečovať pre Poskytovateľa:

1. opravu a údržbu elektrických, chladiacich a plynových gastro zariadení a vzduchotechniky, potrebných na realizáciu predmetu Rámcovej dohody,
2. dve samostatné telefónne linky,
3. plynulú dodávku vody, TÚV, tepla, elektrickej energie, resp. plynu,
4. údržbu základného vybavenia nebytových priestorov (zatečenie, maľovanie v prípade zatečenia, prasknutý radiátor, resp. iné).

2. Poskytovateľ je okrem dodržiavania všetkých právnych noriem súvisiacich s realizáciou predmetu tejto Rámcovej dohody povinný najmä:

1. udržiavať priestory a hnuteľný majetok v správe Objednávateľa, ktoré mu boli odovzdané na výkon dohodnutých činností v riadnom stave. V prípade ich poškodenia, zničenia, zavinenom Poskytovateľom uviesť ich na svoje náklady do pôvodného stavu,
2. zabezpečiť riadne poskytovanie služieb i pri čerpaní dovoleniek alebo pracovnej neschopnosti svojich zamestnancov,
3. bezodkladne písomne oznámiť potrebu nutných opráv priestorov a hnuteľného majetku v správe Objednávateľa, ktoré sú poskytnuté Poskytovateľovi za účelom plnenia predmetu Rámcovej dohody,
4. bezodkladne písomne oznámiť všetky nedostatky, ktoré nastanú v rozpore s platnými hygienickými, bezpečnostnými alebo inými normami a predpismi, pokiaľ z nich vyplýva potreba opráv alebo úprav,
5. zabezpečiť upratovanie, čistenie a dezinfekciu kuchyne a priestorov výdaja stravy,
6. vykonávať sanitárny deň mimo pracovných dní, v súlade so všeobecne záväznými právnymi predpismi, vrátane čistenia lapačov tukov vzduchotechniky,
7. zabezpečiť denne likvidáciu biologického odpadu (zvyškov stravy, spálených olejov a tukov) zabezpečiť v súlade so všeobecne záväznými právnymi predpismi a na vlastné náklady likvidáciu ostatného odpadu v súlade so všeobecne záväznými právnymi predpismi.

3. Poskytovateľ je oprávnený v nevyhnutne potrebnom rozsahu používať k riadnej realizácii stravovacích služieb dopravné komunikácie v areáli Objednávateľa. Do ostatných priestorov je Poskytovateľovi povolený vstup iba na základe súhlasu zodpovedného zamestnanca Objednávateľa.

4. Poskytovateľ zodpovedá za dodržiavanie predpisov bezpečnosti a ochrany zdravia pri práci, ochrany pred požiarmi a ostatných noriem súvisiacich s prevádzkou závodného stravovania a noriem platných u Objednávateľa a zabezpečí nie len účasť svojich zamestnancov na preškolení kompetentným zamestnancom Objednávateľa ale aj ich riadne dodržiavanie.

5. Objednávateľ zabezpečí potrebný softvér a všetko potrebné technické vybavenie na evidovanie stravy v súlade s požiadavkami na spracovanie stravného, uvedené v Prílohe č. 2, článok 1. , bod 1.1 Rámcovej dohody.

**Článok 11.**

**Práva a povinnosti zmluvných strán**

1. Poskytovateľ nesie v plnom rozsahu zodpovednosť za škody spôsobené na priestoroch a zariadeniach slúžiacich v rámci zmluvnej súčinnosti s jeho činnosťou, ktorá je predmetom tejto Rámcovej dohody a tiež za všetky ostatné súvisiace škody, ktoré v súvislosti s jeho prevádzkou vzniknú Objednávateľovi na jeho ostatnom majetku.

2. Poskytovateľ nemá nárok na náhradu nákladov, ktoré vynaloží na údržbu alebo opravy základného vybavenia nebytových priestorov a zariadení bez súhlasu Objednávateľa. Poskytovateľ nie je oprávnený vykonávať zásahy do technického a strojového vybavenia, ktorých údržbu opravy zabezpečuje Objednávateľ prostredníctvom osobitných servisných zmlúv. Poskytovateľ bude o obsahu a rozsahu servisných zmlúv oboznámený do 5 pracovných dní od nadobudnutia účinnosti Rámcovej dohody.

3. Poskytovateľ je povinný a  oprávnený vykonávať v  priestoroch Objednávateľa činnosti dohodnuté touto Rámcovou dohodou. Je povinný riadne vykonávať činnosť na ktorú sa zaviazal Rámcovou dohodou, priestory a  súbor zariadení používať len na výkon dohodnutých činností a riadne sa o jemu zverený súbor zariadení starať. Škody zavinené Poskytovateľom idú na ťarchu Poskytovateľa.

4. Poskytovateľ zodpovedá a  zabezpečí dodržiavanie hygienických a bezpečnostných predpisov súvisiacich s prevádzkou stravovania a predaja v bufete, pri nakladaní s potravinovými zložkami vrátane dopravy, skladovania, výdaja a priamej spotreby v priestoroch na to určených. Zodpovedá tiež za konanie voči príslušným orgánom ochrany zdravia súvisiacich s prevádzkou stravovania a predaja v bufete.

5. Poskytovateľ zabezpečí pred podpisom Rámcovej dohody platné poistenie zodpovednosti za škody spôsobené podnikateľom a ďalej po celú dobu platnosti Rámcovej dohody. Túto skutočnosť následne preukáže  vždy počas platnosti Rámcovej dohody a to za príslušné poistné obdobie.

6. Poskytovateľ vyškolí na svoje náklady všetkých svojich zamestnancov v oblasti hygieny, techniky varenia, obsluhy technologických zariadení a ekonomického využívania energií.

7. Poskytovateľ zabezpečí korektné jednanie, slušné a profesionálne správanie a ústretové vystupovanie svojich zamestnancov a ostatných osôb podieľajúcich sa na plnení predmetu Rámcovej dohody.

8. Poskytovateľ sa zaväzuje umožniť vykonanie kontroly kvality, kvantity, technológie príprav jedál a  hygieny vybranými zamestnancami Objednávateľa.

9. Objednávateľ sa zaväzuje na komunikáciu s Poskytovateľom a kontrolu úrovne stravovacích služieb Poskytovateľa určiť:

1. zamestnanca zodpovedného za oblasť prevádzky,
2. komisiu za oblasť dodržiavania zásad hygieny,
3. tvorby jedálneho lístka a harmonogramu výdaja stravy,
4. zamestnanca zodpovedného za preberanie výkazov o odobratej strave.

Mená konkrétnych zamestnancov, vrátane kontaktných údajov, predloží Objednávateľ Poskytovateľovi písomne najneskôr 5 pracovných dní pred začatím poskytovania služieb podľa tejto Rámcovej dohody.

10. V prípade havarijnej situácie Poskytovateľ sa zaväzuje bezodkladne na vyzvanie Objednávateľa umožniť zodpovednému zamestnancovi Objednávateľa vstup do všetkých priestorov v ktorých sa pripravuje a vydáva strava. V iných prípadoch umožní vstup zodpovednému zamestnancovi po predchádzajúcom oznámení.

11. Poskytovateľ sa zaväzuje umožniť zamestnancom Objednávateľa vstup do všetkých priestorov, v ktorých sa pripravuje a vydáva strava za účelom vykonania inventarizácie majetku.

12. Objednávateľ je povinný bez zbytočného odkladu informovať Poskytovateľa o prevádzkových, organizačných a ďalších opatreniach Objednávateľa, ktoré môžu ovplyvniť činnosť, ktorú zabezpečuje Poskytovateľ podľa Rámcovej dohody.

13. Poskytovateľ zabezpečí potrebné ochranné hygienické pomôcky pre všetkých svojich zamestnancov a ostatných osôb, ktorí sa budú podieľať na plnení predmetu Rámcovej dohody a ktorí sa budú pohybovať v kuchynskom bloku a bude kontrolovať ich riadne používanie, v prípade potreby sa zaväzuje obratom zjednať nápravu.

14. Poskytovateľ je povinný predložiť Objednávateľovi zoznam osôb a to do 5 pracovných dní od nadobudnutia účinnosti tejto Rámcovej dohody, ktoré budú vykonávať činnosti vyplývajúce z predmetu tejto Rámcovej dohody a tiež sa zaväzuje, že tieto budú dodržiavať pravidlá pohybu v priestoroch Objednávateľa s ktorými Objednávateľ oboznámi Poskytovateľa. Podpisom štatutárneho zástupcu Poskytovateľa na pravidlách pohybu v priestoroch objednávateľa sa Poskytovateľ súčasne zaväzuje zabezpečiť, aby každá osoba podieľajúca sa na plnení účelu a predmetu tejto Rámcovej dohody dodržiavala tieto pravidlá a je si vedomý dôsledkov vyplývajúcich z ich nedodržania.

15. Poskytovateľ je povinný vykonávať zmluvné činnosti tak, aby nenarušil riadne užívanie nehnuteľnosti v správe Objednávateľa. Ak práce vzhľadom na ich charakter spôsobia obmedzenia riadneho užívania nehnuteľnosti v správe Objednávateľa, je Poskytovateľ povinný toto písomne oznámiť Objednávateľovi s dostatočným časovým predstihom. Bez písomného súhlasu Objednávateľa Poskytovateľ nesmie vykonávať činnosti, ktoré spôsobia obmedzenie riadneho užívania nehnuteľnosti v správe Objednávateľa.

16. Poskytovateľ je povinný pred začatím prác vyplývajúcich z tejto Rámcovej dohody zúčastniť sa poučenia o miestnych pomeroch z hľadiska BOZP a PO, ktoré vykoná určený zástupca Objednávateľa. Poskytovateľ je následne povinný poučiť všetkých svojich zamestnancov a iných osôb, ktoré vykonávajú služby pre Poskytovateľa o miestnych pomeroch z hľadiska BOZP a PO a zabezpečiť ich dodržiavanie.

17. Na poskytovanie niektorých plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto Rámcovej dohode právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Rámcovej dohody v súlade s § 41 ods. 8 zákona o verejnom obstarávaní a Poskytovateľ je povinný vykonať plnenia vyplývajúce z tejto Rámcovej dohody na svoju zodpovednosť, v dohodnutom čase a v dohodnutej kvalite. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia z Rámcovej dohody v % vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Rámcovej dohody.

18. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel.

19. Poskytovateľ je oprávnený zmeniť a/alebo doplniť subdodávateľa počas trvania Rámcovej dohody. Poskytovateľ je povinný Objednávateľovi najneskôr v deň, ktorý predchádza dňu, v ktorom subdodávateľ začne plniť predmet Rámcovej dohody, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 20. tohto článku.

20. Poskytovateľ zaplatí Objednávateľovi zmluvnú pokutu vo výške 5 000,00 EUR, ak porušil alebo riadne a úplne nevykonal povinnosť uvedenú v bode 21. a/alebo 22. tohoto článku predložiť písomné oznámenie o zmene a/alebo doplnení subdodávateľa a/alebo ak vykonal ich zmenu bez predchádzajúceho súhlasu Objednávateľa.

21. Porušenie povinnosti podľa bodu 22. až 24. tohto článku sa považuje za podstatné porušenie Rámcovej dohody.

22. Zmluvné strany sa dohodli, že povinnosťou Poskytovateľa podľa §11 zákona o verejnom obstarávaní je, že musí byť zapísaný v registri partnerov verejného sektora a dôsledky vyplývajúce z vyčiarknutia z tohto registra, sa vzťahujú aj na každého subdodávateľa, ktorý sa má podieľať na dodaní plnenia uvedenej v ponuke uchádzača.

23. Povinnosť byť zapísaný v registri partnerov verejného sektora sa vzťahuje aj na každého člena skupiny dodávateľov.

24. Poskytovateľ vyhlasuje, že v čase uzavretia tejto Rámcovej dohody sú jeho subdodávatelia, ktorí sú mu v čase uzavretia Rámcovej dohody známi a majú sa podieľať na dodaní plnenia uvedenej v ponuke Poskytovateľa, alebo osoby podľa § 34 ods. 3, ktorých technické a odborné kapacity uchádzač využil na preukázanie technickej spôsobilosti alebo odbornej spôsobilosti, zapísaní v registri partnerov verejného sektora, ak zákon pre takýchto subdodávateľov tento zápis vyžaduje.

26. Poskytovateľ je povinný poskytovať službu v prospech Objednávateľa prostredníctvom minimálne jednej osoby, ktorá má absolvované ukončené minimálne stredoškolské vzdelanie v oblasti gastronómie, prípadne hotelierstva a minimálne jednej osoby, ktoré má preukázateľnú prax s riadením činnosti prevádzky stravovacieho zariadenia, alebo zariadenia hromadného stravovania.

27. Poskytovateľ je povinný dodržiavať zásady správnej výrobnej praxe v zariadení spoločného stravovania podľa systému HACCP (Hazard Analysis and CriticalControlPoints – Analýza nebezpečenstva a kritické kontrolné/ochranné body.

28. Poskytovateľ je povinný mať vypracovaný Prevádzkový poriadok, ktorý musí byť umiestnený na viditeľnom mieste v jedálni.

**Článok 12.**

**Odovzdanie nehnuteľného a hnuteľného majetku**

1. Odovzdanie nehnuteľného majetku – nebytových priestorov a hnuteľného majetku v správe Objednávateľa bude uskutočnené v dostatočnom časovom predstihu pred začatím poskytovania služieb podľa tejto Rámcovej dohody.

2. Právne vzťahy medzi Objednávateľom ako prenajímateľom a Poskytovateľom ako nájomcom sa riadia ustanoveniami Nájomnej zmluvy č. 2/2023.

**Článok 13.**

**Ukončenie platnosti Rámcovej dohody**

1. Zmluvné strany môžu ukončiť platnosť Rámcovej dohody písomnou dohodou, výpoveďou alebo odstúpením od Rámcovej dohody v prípade podstatného porušenia povinností druhou stranou.

2. Objednávateľ môže písomne v trojmesačnej výpovednej lehote, ktorá začína plynúť prvým dňom nasledujúceho mesiaca po jej doručení Poskytovateľovi vypovedať Rámcovú dohodu z nasledovných dôvodov:

1. ak Poskytovateľ poruší platné hygienické alebo bezpečnostné predpisy,
2. ak Poskytovateľ neposkytuje dohodnuté služby riadne a včas, t. j. najmä nezabezpečí zmluvne dohodnutý rozsah predmetu Rámcovej dohody, kvalitu alebo cenu služby, dobu výdaja stravy, spôsob stravovania a výber jedál, prevádzku bufetu a to z dôvodov na strane Poskytovateľa bez predchádzajúceho súhlasu Objednávateľa,
3. ak je Poskytovateľ o viac ako 1 mesiac v omeškaní s úhradou príslušnej faktúry.

3. Objednávateľ môže Rámcovú dohodu vypovedať písomne aj bez uvedenia výpovedného dôvodu, v 3-mesačnej výpovednej lehote, ktorá začína plynúť prvým dňom mesiaca nasledujúceho po jej doručení druhej zmluvnej strane.

4. Poskytovateľ môže písomne, v 3-mesačnej výpovednej lehote, ktorá začína plynúť prvým dňom nasledujúceho mesiaca po jej doručení Objednávateľovi*,* vypovedať Rámcovú dohodu z dôvodov:

1. vypovedania Nájomnej zmluvy z dôvodu, že prenajatý nebytový priestor sa stal bez jeho zavinenia nespôsobilý na dohodnuté užívanie,
2. uvedených v Nájomnej zmluve,
3. ak Objednávateľ bude v omeškaní s  úhradou faktúry za riadne poskytnuté služby Poskytovateľa o viac ako 1 mesiac.

5. V prípade závažného porušenia zmluvných povinností majú zmluvné strany právo odstúpiť od Rámcovej dohody. Odstúpením od Rámcovej dohody nebudú dotknuté práva a povinnosti zmluvných strán ohľadom vzájomne poskytnutých a prevzatých plnení. Riadne poskytnuté plnenia, vzájomne poskytnuté do dňa odstúpenia od Rámcovej dohody si zmluvné strany ponechajú. Odstúpenie musí byť uskutočnené písomnou formou a doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane, resp. dňom uvedenom v odstúpení, ktorý nesme predchádzať dňu doručenia odstúpenia. V prípade odstúpenia od Rámcovej dohody zmluvné strany nemajú nárok na odstupné.

6. Za závažné porušenie zmluvných povinností sa považuje:

1. ak Poskytovateľ závažným spôsobom poruší platné hygienické, bezpečnostné alebo požiarne predpisy,
2. ak Poskytovateľ opakovane (viac ako dva krát) neposkytuje ktorúkoľvek zo zmluvne dohodnutých služieb riadne a včas, t. j. najmä nezabezpečí zmluvne dohodnutý rozsah predmetu Rámcovej dohody, kvalitu alebo cenu služby, nezabezpečí zmluvne dohodnutú dobu výdaja stravy, spôsob stravovania a výber jedál, nezabezpečí zmluvne dohodnutú prevádzku bufetu a to z dôvodov na strane Poskytovateľa bez predchádzajúceho súhlasu Objednávateľa,
3. ak Poskytovateľ o viac ako 1 mesiac opakovane mešká s  úhradou faktúry,
4. ak Poskytovateľ užíva prenajatý majetok štátu v rozpore s nájomnou zmluvou,
5. ak Poskytovateľ prenechá nebytový priestor alebo jeho časť do podnájmu alebo výpožičky bez súhlasu Objednávateľa,
6. ak Objednávateľ opakovane (viac ako 2x, po tom čo ho Poskytovateľ písomne vyzval na úhradu za službu, ktorú riadne poskytol) neuhradí riadne doručenú a vystavenú faktúru
7. nahradí osobu alebo vykoná zmenu osoby, ktorou preukázal splnenie technickej alebo odbornej spôsobilosti bez predchádzajúceho písomného súhlasu Objednávateľa.

7. Aby sa predišlo pochybnostiam, zmluvným vymedzením porušenia povinností zo strany zmluvných strán, nie je dotknuté právo zmluvných strán ukončiť túto Rámcovú dohodu z dôvodov, ktoré sú uvedené v príslušných ustanoveniach právnych predpisov vzťahujúcich sa na plnenie predmetu tejto Rámcovej dohody a tiež z dôvodov podľa §344 zákona č. 513/1991 Zb. Obchodného zákonníka, ako aj z dôvodov podľa § 19 zákona č. 343/2015 o verejnom obstarávaní.

**Článok 14.**

**Ochrana dôverných informácií a osobných údajov**

1. Zmluvné strany budú zachovávať mlčanlivosť o dôverných informáciách získaných pri plnení záväzkov z Rámcovej dohody. Dôvernými informáciami nie sú informácie, ktoré sa bez porušenia Rámcovej dohody stali verejne známymi, informácie získané oprávnene inak ako od druhej zmluvnej strany a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).

2. Poskytovateľ v súlade príslušnými ustanoveniami zákona č. 122/2013 Z. z. o ochrane osobných údajov a o zmene a doplnení niektorých zákonov zabezpečí poučenie svojich zamestnancov a všetkých osôb, ktoré v rámci plnenia Rámcovej dohody majú prístup na pracovisko Objednávateľa a to najmä s dôrazom na povinnosť mlčanlivosti a sankciami za porušenie tejto mlčanlivosti.

3. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.

4. Zmluvné strany budú ochraňovať dôverné informácie druhej zmluvnej strany a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.

5. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne písomne informovať bez zbytočného odkladu.

6. Ustanovenia odsekov 1. až 5. tohto článku Rámcovej dohody sú platné aj po uplynutí platnosti Rámcovej dohody a to až do doby, kedy informácie sa stanú verejne známymi.

**Článok 15.**

**Doručovanie**

1. Akékoľvek oznámenia druhej zmluvnej strany pre ktoré táto Rámcová dohoda vyžaduje písomnú formu, budú doručené na adresu druhej zmluvnej strany uvedenú v záhlaví rámcovej dohody alebo touto zmluvnou stranou po uzavretí Rámcovej dohody na tento účel písomne oznámenú.

2. Každá správa, súhlas, schválenie alebo rozhodnutie, ktoré sa požadujú na základe Rámcovej dohody, sa vyhotovia, ak nie je stanovené inak, v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.

3. Každá komunikácia týkajúca sa platnosti alebo účinnosti Rámcovej dohody, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.

4. Akákoľvek písomnosť doručovaná v súvislosti so Rámcovou dohodou sa považuje za doručenú druhej zmluvnej strane v prípade doručovania prostredníctvom:

1. elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použije adresa zmluvnej strany uvedená v záhlaví príslušnej zmluvnej strany, dokým príslušná zmluvná strana neurčí inak,
2. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany.

5. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň v ktorý zmluvná strana, ktorá je adresátom odoprie doručovanú písomnosť prevziať alebo tretí deň odo dňa uloženia zásielky na pošte doručovanej poštou zmluvnej strane alebo ak na zásielke je zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

6. Objednávateľ a poskytovateľ sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v zmluve pre budúce doručovanie.

7. Pokiaľ v tejto zmluve nie je dohodnuté inak, doručením písomností sa rozumie prijatie zásielky zmluvnou stranou, ktorej bola adresovaná.

**Článok 16**

**Záverečné ustanovenia**

1. Táto Rámcová dohoda sa uzatvára na dobu určitú od, t.j. **48 mesiacov** odo dňa nadobudnutia jej účinnosti, uzatvorenej na základe výsledku verejného obstarávania. Rámcová dohoda môže zaniknúť pred uplynutím 48 mesiacov. Ukončenie tejto Rámcovej dohody nastane vždy, ak dôjde k ukončeniu Nájomnej zmluvy č. 2/2023.

2. Rámcová dohoda nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv a v nadväznosti na účinnosť Nájomnej zmluvy č. 2/2023. Poskytovateľ podpisom Rámcovej dohody dáva výslovný súhlas so zverejnením celého jej znenia a jej prípadných budúcich dodatkov.

3. Zmluvné strany vyhlasujú a sú si vedomé, že platia všetky definície a pojmy definované v zákone o verejnom obstarávaní, pokiaľ sú v zmluve alebo v súťažných podkladoch použité skrátené alebo zjednodušené verzie, platia výlučne zákonné definície a pojmy.

4. Zmluvné strany sa zaväzujú riešiť prípadné spory vyplývajúce z tejto Rámcovej dohody prednostne formou dohôd (zmieru) prostredníctvom svojich oprávnených zástupcov. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie príslušný súd na území Slovenskej republiky.

5. Zmluvu je možné meniť a dopĺňať písomnými dodatkami. Zmeny Rámcovej dohody budú tvoriť neoddeliteľnú súčasť Rámcovej dohody.

6. V prípade, že akékoľvek ustanovenie Rámcovej dohody je alebo sa stane neplatným, neúčinným alebo nevykonateľným, nie je tým dotknutá platnosť, účinnosť alebo vykonateľnosť ostatných ustanovení Rámcovej dohody pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom ako zistia, že niektoré z ustanovení Rámcovej dohody je neplatné, neúčinné alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Rámcovej dohody.

7. Zmluvné strany sa zaväzujú, že v prípade akejkoľvek zmeny identifikačných údajov budú o tejto zmene druhú zmluvnú stranu bezodkladne písomne informovať. Ak zmluvné strany nesplnia svoju oznamovaciu povinnosť má sa za to, že platia posledné známe identifikačné údaje.

8. Právne vzťahy touto Rámcovou dohodou neupravené sa riadia príslušnými ustanoveniami zákona č. 513/1991 Zb. Obchodného zákonníka, zákona č. 40/1964 Zb. Občianskeho zákonníka v platnom znení, zákona č. 343/2015 Z. z. o verejnom obstarávaní a ostatnými právnymi a technickými normami platnými na území Slovenskej republiky súvisiacimi s realizáciou predmetu Rámcovej dohody.

9. Nevykonanie akéhokoľvek práva z tejto Rámcovej dohody neznamená zrieknutie sa alebo zrušenie takého práva.

10. Podmienky tejto Rámcovej dohody, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.

11. Práva z tejto Rámcovej dohody nie sú prevoditeľné bez predchádzajúceho písomného súhlasu obidvoch zmluvných strán. Poskytovateľ bude oprávnený postúpiť neuhradené pohľadávky len s predchádzajúcim písomným súhlasom Objednávateľa.

12. Zmluvné strany týmto vyhlasujú, že si Rámcovú dohodu riadne prečítali, jej obsahu porozumeli a táto zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.

13. Rámcová dohoda je vyhotovená v piatich rovnopisoch, pre Objednávateľa v troch vyhotoveniach a pre Poskytovateľa v dvoch vyhotoveniach.

14. Neoddeliteľnou súčasťou Rámcovej dohody sú:

Príloha č. 1 Cenník služieb

Príloha č. 2 Cenová špecifikácia položiek

Príloha č. 3 Požiadavky na stravu

Príloha č. 4 Zoznam všetkých subdodávateľov a podiel subdodávky/Čestné vyhlásenie o nevyužití subdodávateľov

V Banskej Bystrici dňa .................... V ............................... dňa ....................

Za Objednávateľa Za Poskytovateľa:

-------------------------------------------- ---------------------------------------------

**Ing. Štefan Balogh**

riaditeľ Strednej odbornej školy

informačných technológií

Odborne spôsobilé osoby, ktoré budú poskytovať Objednávateľovi požadované služby:

|  |  |
| --- | --- |
| **Meno a priezvisko:** | **E-mail a telefónny kontakt:** |
|  |  |
|  |  |

**Cenník služieb** Príloha č. 1

| **P. č.** | **Názov položky** | **Popis položky** | **Merná jednotka** | **Cena v EUR bez DPH**  **za mernú jednotku**  **(a)** | **Cena v EUR**  **s DPH za mernú jednotku**  **(b)** | **Predpokladané množstvo na 1 deň**  **(c)** | **Cena v EUR**  **bez DPH**  **za predpokladané množstvo**  **(a) x (c)** | **Cena v EUR s DPH**  **za predpokladané množstvo**  **(b) x (c)** |
| --- | --- | --- | --- | --- | --- | --- | --- | --- |
| 1 | RAŇAJKY | I. raňajky mäsité – *popis položky v zmysle ponuky, ktorú predložil úspešný uchádzač* | ks |  |  | 279 |  |  |
| II. raňajky bezmäsité – *popis položky v zmysle ponuky, ktorú predložil úspešný uchádzač* |
| III. raňajky múčne – *popis položky v zmysle ponuky, ktorú predložil úspešný uchádzač* |
| 2 | OBED | I. Hlavné jedlo mäsité – *popis položky v zmysle ponuky, ktorú predložil úspešný uchádzač*  (bravčové, hovädzie, teľacie mäso,...) | ks |  |  | 444 |  |  |
| II. Hlavné jedlo mäsité – *popis položky v zmysle ponuky, ktorú predložil úspešný uchádzač*  (kuracie, morčacie mäso, ryby,...)  III. Hlavné jedlo múčne – *popis položky v zmysle ponuky, ktorú predložil úspešný uchádzač*  (nie hlbokozmrazené potraviny) |
| IV. Hlavné jedlo vegetariánske – *popis položky v zmysle ponuky, ktorú predložil úspešný uchádzač* |
| V. Hlavné jedlo cestovinové – *popis položky v zmysle ponuky, ktorú predložil úspešný uchádzač* |
| VI. Hlavné jedlo - potravinové intolerancie - *popis položky v zmysle ponuky, ktorú predložil úspešný uchádzač* (laktózová intolerancia, celiakia,...) |
| 3 | VEČERA | I. Jedlo mäsité - *popis položky v zmysle ponuky, ktorú predložil úspešný uchádzač* | ks |  |  | 279 |  |  |
| II. Jedlo bezmäsité – *popis položky v zmysle ponuky, ktorú predložil úspešný uchádzač* |
| III. Jedlo múčne – *popis položky v zmysle ponuky, ktorú predložil úspešný uchádzač* |
| **Celková cena spolu (raňajky, obed, večera) na 1 deň** | | | | | | |  |  |
| **Celková cena spolu (raňajky, obed, večera) na 4 roky t.j. 800 dní** | | | | | | |  |  |

**Cenová špecifikácia položiek** Príloha č. 2

|  |  |  |  |
| --- | --- | --- | --- |
| **Jedlo (druhy jedál)** | **Merná jednotka**  **(ks)** | **Cena**  **bez DPH** | **Cena**  **s DPH** |
| **RAŇAJKY** |  |  |  |
| I. raňajky mäsité – *popis položky v zmysle ponuky, ktorú predložil úspešný uchádzač* | 1 |  |  |
| II. raňajky bezmäsité – *popis položky v zmysle ponuky, ktorú predložil úspešný uchádzač* |
| III. raňajky múčne – *popis položky v zmysle ponuky, ktorú predložil úspešný uchádzač* |
| **OBED** |  |  |  |
| I. Hlavné jedlo mäsité – *popis položky v zmysle ponuky, ktorú predložil úspešný uchádzač (bravčové, hovädzie, teľacie mäso,...)* | 1 |  |  |
| II. Hlavné jedlo mäsité – *popis položky v zmysle ponuky, ktorú predložil úspešný uchádzač* (*kuracie, morčacie mäso, ryby,...)* |
| III. Hlavné jedlo múčne – *popis položky v zmysle ponuky, ktorú predložil úspešný uchádzač* (*nie hlbokozmrazené potraviny)* |
| IV. Hlavné jedlo vegetariánske – *popis položky v zmysle ponuky, ktorú predložil úspešný uchádzač* |
| V. Hlavné jedlo cestovinové – *popis položky v zmysle ponuky, ktorú predložil úspešný uchádzač* |
| VI. Hlavné jedlo - potravinové intolerancie - *popis položky v zmysle ponuky, ktorú predložil úspešný uchádzač* (*laktózová intolerancia, celiakia,...)* |
| **VEČERA:** |  |  |  |
| I. večera mäsitá - *popis položky v zmysle ponuky, ktorú predložil úspešný uchádzač* | 1 |  |  |
| II. večera bezmäsitá – *popis položky v zmysle ponuky, ktorú predložil úspešný uchádzač* |
| III. večera múčna – *popis položky v zmysle ponuky, ktorú predložil úspešný uchádzač* |

**POŽIADAVKY NA STRAVU** Príloha č. 3

**Časť 1.**

**Čipové karty, ISIC karty, stravné lístky**

Vo výdajni je nainštalovaný softvér pre stravovanie z ponuky ASC agendy. Prideľovanie a evidovanie čipu pre stravníkov je evidované v informačnom systéme stravovania. Stravníci majú možnosť zakúpiť si jedlo u poskytovateľa formou poštovej poukážky, internet bankingu alebo platbou v hotovosti. Na základe úhrady za stravu poskytovateľ nabije jednotlivý čip stravníka alebo ISIC kartu alebo vydá stravné lístky. Všetky čipy a ISIC karty budú hneď aktívne a keď stravník predloží na výdajni čip alebo ISIC kartu, bude mu vydané jedlo s možnosťou nahliadnutia na monitore pri okienku výdaja.

Stravníci pomocou čipu a ISIC karty a stravných lístkov si objednajú druh jedla, ako aj odoberajú jedlo pri okienku výdaja.

**Časť 2.**

**Ceny**

Cena jedál bude stanovená na základe verejného obstarávania.

|  |  |  |  |  |  |  |
| --- | --- | --- | --- | --- | --- | --- |
| **Druh jedla** | **Hodnota potravín bez DPH** | **Hodnota potravín s DPH** | **Réžia bez DPH** | **Réžia s DPH** | **Cena jedla bez DPH** | **Cena jedla s DPH** |
| Raňajky |  |  |  |  |  |  |
| Obed |  |  |  |  |  |  |
| Večera |  |  |  |  |  |  |
| **SPOLU** |  |  |  |  |  |  |

**Časť 3.**

**Výkaz o odobranej strave (Exportný súbor)**

Stravovací systém eviduje odobratie stravy každého stravníka, ako aj odobraté jedlá podľa druhu jedál. Poskytovateľ predloží objednávateľovi výkaz odobratých jedál za príslušný mesiac, ktorý tvorí podklad pre fakturáciu. Objednávateľ skontroluje správnosť podkladov a až po vykonaní kontroly poskytovateľ vystaví faktúru, ktorá musí obsahovať rozpis podľa druhu jedál s počtom odobratých jedál a ceny jedál.

**Časť 4.**

**Rôzne**

1. **Fakturácia**

Za odobrané jedlá bude objednávateľ platiť po ukončení kalendárneho mesiaca. Poskytovateľ zašle faktúru na celkovú cenu odobratých jedál, ktoré boli vo výkaze odobratej stravy. Na faktúre budú rozpísané druhy jedál podľa Prílohy č. 1 s uvedením celkového počtu z každej položky, jednotková cena a cena spolu.

1. **Jedálny lístok**

Poskytovateľ bude objednávateľovi poskytovať jedálny lístok nasledovným spôsobom:

* jedálny lístok doručí v elektronickej forme (napr. text e-mailom),
* jedálny lístok bude obsahovať konkrétny názov jedla, gramáž, alergény,
* lístok na celý nasledujúci týždeň bude doručený najneskôr predposledný pracovný deň predchádzajúceho týždňa,
* poskytovateľ súčasne doručí jedálny lístok na celý týždeň vhodný na tlač (Word, Excel, PDF).

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ 2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

Príloha č. 4 Zoznam všetkých subdodávateľov a podiel subdodávky

**Uvedenú prílohu predloží víťazný uchádzač pred podpisom Rámcovej dohody**

**ZOZNAM VŠETKÝCH SUBDODÁVATEĽOV A PODIEL SUBDODÁVOK**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

Predmet zákazky „Prevádzkovanie výdajne jedál a bufetu v priestoroch SOŠ IT, Tajovského 30, 975 90 Banská Bystrica“, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v Úradnom vestníku EÚ pod zn. xxxxxxxxxxx zo dňa xx.xx.2023.

**l.\* Zabezpečenie uvedeného predmetu zákazky budem(e) plniť prostredníctvom týchto subdodávateľov (potrebné vyplniť v prípade, ak podiel subdodávky je najmenej 50% z hodnoty plnenia):**

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ...............
* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ...............

(doplniť podľa potreby)

*Čestne vyhlasujem(e), že každý navrhnutý subdodávateľ spĺňa alebo najneskôr v čase plnenia bude spĺňať podmienky podľa § 32 ods. 1 Zákona o verejnom obstarávaní.*

**II.\***  **Zabezpečenie uvedeného predmetu zákazky budem(e) plniť prostredníctvom subdodávateľov v % - nom podiele nižšom ako 50% z hodnoty plnenia.**

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ...............
* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ...............

(doplniť podľa potreby)

*Čestne vyhlasujem(e), že každý navrhnutý subdodávateľ spĺňa alebo najneskôr v čase plnenia bude spĺňať podmienky podľa § 32 ods. 1 Zákona o verejnom obstarávaní.*

**III.\* Zabezpečenie uvedeného predmetu zákazky nebudem(e) plniť prostredníctvom subdodávateľov.**

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ 2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

**\* Uchádzač zakrúžkuje bod I., bod II. alebo bod III.**

*Pozn.: POVINNÉ*